**แผนแม่บทเทคโนโลยีสารสนเทศ**

**และการสื่อสาร**

**ของเทศบาลตำบลท่าก้อน**

**รอบปีงบประมาณ พ.ศ. ๒๕64 – ๒๕66**

**คํานํา**

สืบเนื่องจากนโยบายรัฐบาลที่มีความต้องการให้หน่วยงานของรัฐรวมทั้งองค์กร ปกครองส่วนท้องถิ่น ได้มีการประยุกต์ใช้เทคโนโลยีสารสนเทศและการสื่อสารมาช่วยในการปฏิบัติงาน และบริหารงาน รวมทั้งการกระจายข้อมูลข่าวสารไปสู่ประชาชน เพื่อเพิ่มประสิทธิภาพการทํางานตาม ภารกิจ เกิดบูรณาการและเอกภาพในระบบข้อมูล ลดความซ้ำซ้อนในการปฏิบัติงาน ประชาชนได้รับ บริการที่สะดวก รวดเร็ว มีความโปร่งใส ตรวจสอบได้ อันจะสนับสนุนบรรยากาศที่เอื้อต่อการพัฒนา

สาระสําคัญของแผนแม่บทฯ มุ่งเน้นการพัฒนาระบบฐานข้อมูลเครือข่ายและการ เชื่อมโยง รวมทั้งการพัฒนาบุคลากร โดยกําหนดเป้าหมาย ยุทธศาสตร์และการพัฒนา รวมทั้งแผนงาน และกิจกรรมซึ่งเป็นตัวขับเคลื่อนสําคัญนํามาบรรจุเข้าแผนให้สอดคล้องรองรับแนวทางการพัฒนาที่ตั้งไว้ อย่างมีประสิทธิภาพและประสิทธิผล

เทศบาลตำบลท่าก้อนหวังเป็นอย่างยิ่งว่า แผนแม่บทเทคโนโลยีสารสนเทศและการ สื่อสารของเทศบาลตำบลท่าก้อน ประจําปีงบประมาณ พ.ศ. ๒๕64 – ๒๕๖6 จะเป็นประโยชน์และ เป็นแนวทางในการพัฒนางานด้าน ICT ของเทศบาลตำบลท่าก้อนอย่างแท้จริง

เทศบาลตำบลท่าก้อน

เมษายน ๒๕64

**สารบัญ**

**เรื่อง**

**คํานํา**

ส่วนที่ ๑ ความจําเป็นในการพัฒนาระบบ ICT ของเทศบาลตำบลท่าก้อน

* ร่างแผนแม่บทเทคโนโลยีสารสนเทศบาลและการสื่อสาร (ฉบับที่ ๓) ของประเทศไทย พ.ศ. ๒๕57 – ๒๕61
* แผนแม่บทเทคโนโลยีสารสนเทศและการสื่อสารของกรมส่งเสริมการปกครองท้องถิ่น
* วิสัยทัศน์และพันธกิจของเทศบาลตำบลท่าก้อน

- ยุทธศาสตร์ของเทศบาลตำบลท่าก้อน

ส่วนที่ ๒ วิเคราะห์สถานภาพด้าน ICT ของเทศบาลตำบลท่าก้อน

- วิเคราะห์สถานภาพด้าน ICT ของเทศบาลตำบลท่าก้อน

- สรุปผลการวิเคราะห์ SWOT ของเทศบาลตำบลท่าก้อน

ส่วนที่ ๓ ยุทธศาสตร์และทิศทางการพัฒนาตามแผนแม่บทเทคโนโลยีสารสนเทศและการสื่อสารของเทศบาลตำบลท่าก้อน พ.ศ. ๒๕64 – ๒๕๖6

- วิสัยทัศน์ด้าน ICT

- พันธกิจด้าน ICT

- ยุทธศาสตร์ด้าน ICT

ส่วนที่ ๔ แผนงาน/โครงการของเทศบาลตำบลท่าก้อน

* ยุทธศาสตร์ที่ ๑ พัฒนาโครงสร้างพื้นฐานด้านเทคโนโลยีสารสนเทศ และการสื่อสาร
* ยุทธศาสตร์ที่ ๒ พัฒนา ICT เพื่อการบริหาร จัดการ และการให้บริการ
* ยุทธศาสตร์ที่ ๓ พัฒนาศักยภาพการบริหารและบุคลากรให้มี ความพร้อมในการปฏิบัติงานด้าน ICT

**ส่วนที่ ๑**

**ความจําเป็นในการพัฒนาระบบ ICT ของเทศบาลตำบลท่าก้อน**

สืบเนื่องจากนโยบายรัฐบาลที่มีความต้องการให้หน่วยงานของรัฐ ได้มีการประยุกต์ใช้ เทคโนโลยีสารสนเทศและการสื่อสารมาช่วยในการปฏิบัติงานและบริหารงาน โดยการจัดทําแผนแม่บท เทคโนโลยีสารสนเทศและการสื่อสารของหน่วยงานให้สอดคล้องกับร่างแผนแม่บทเทคโนโลยีสารสนเทศ และการสื่อสาร (ฉบับที่ ๓) ของประเทศไทย และแผนแม่บทเทคโนโลยีสารสนเทศและการสื่อสารของ กรมส่งเสริมการปกครองท้องถิ่น ประจําปีงบประมาณ พ.ศ. ๒๕57 – ๒๕๖1

เทศบาลตำบลท่าก้อนจึงได้จัดทําแผนแม่บทเทคโนโลยีสารสนเทศและการสื่อสารของ เทศบาลตำบลท่าก้อน ปีงบประมาณ พ.ศ. ๒๕64 – ๒๕66 ภายใต้วิสัยทัศน์ และพันธกิจของเทศบาลตำบลท่าก้อน ดังนี้

ร่างแผนแม่บทเทคโนโลยีสารสนเทศและการสื่อสาร (ฉบับที่ ๓) ของประเทศไทย พ.ศ. ๒๕57 – ๒๕๖6

**วิสัยทัศน์**

“พัฒนาสังคมอุดมปัญญาด้วย ICT เพื่อก้าวสู่สังคมดิจิตัลอย่างยั่งยืน โดยทั่วถึงเท่าเทียม และมั่นคงปลอดภัยในทุกชุมชนและท้องถิ่น”

**ยุทธศาสตร์**

**ยุทธศาสตร์ที่ ๑** พัฒนาทุนมนุษย์ให้เข้าถึงและรู้เท่าทัน ICT เพื่อการดํารงชีวิตและประกอบ อาชีพอย่างพอเพียง ด้วยแนวคิดสร้างสรรค์เชิงนวัตกรรม มีส่วนร่วมในการพัฒนา และใช้ประโยชน์ จากบริการ ICT

**ยุทธศาสตร์ที่ ๒** พัฒนาโครงสร้างพื้นฐานด้านเทคโนโลยีสารสนเทศและการสื่อสารที่พอเพียงและคุ้มค่า

**ยุทธศาสตร์ที่ ๓** ยกระดับบริการอิเล็กทรอนิกส์ของภาครัฐโดยการมีส่วนร่วมของชุมชนและ ท้องถิ่นในแนวทางนวัตกรรมบริการและมีความมั่นคงปลอดภัยทั้งในระดับประเทศและภูมิภาค

**ยุทธศาสตร์ที่ ๔** ส่งเสริมและพัฒนาธุรกิจและอุตสาหกรรม ICT ให้เติบโตสดใสมีขีด ความสามารถและศักยภาพในการแข่งขันในตลาดระดับภูมิภาคและระดับสากลโดยเฉพาะอุตสาหกรรม ICT เชิงสร้างสรรค์ และการใช้ ICT ในธุรกิจและอุตสาหกรรมขนาดกลางและขนาดย่อม

วิสัยทัศน์ เป้าหมาย ยุทธศาสตร์การพัฒนา ICT องค์กรปกครองส่วนท้องถิ่น

ในส่วนนี้เป็นการนำเสนอวิสัยทัศน์ เป้าประสงค์ ยุทธศาสตร์ และแผนงานที่เกี่ยวข้องใน แต่ละยุทธศาสตร์ ซึ่งเป็นผลจากการวิเคราะห์สถานการณ์และสภาพแวดล้อมทั้งภายในและภายนอกที่เกี่ยวข้อง รวมทั้งการระดมความคิดเห็นจากผู้บริหารองค์กรปกครองส่วนท้องถิ่น โดยมีรายละเอียดดังนี้

**วิสัยทัศน์ด้านเทคโนโลยีสารสนเทศ**

“องค์กรปกครองส่วนท้องถิ่นมีการพัฒนาเทคโนโลยีสารสนเทศและการสื่อสารเพื่อการ บริหารจัดการและการบริการประชาชน (e-Local Admin) อย่างมีประสิทธิภาพ เสริมสร้างท้องถิ่น ให้มีความเข้มแข็งทางภูมิปัญญา ก่อให้เกิดความก้าวหน้าทางเศรษฐกิจและคุณภาพชีวิตที่ดีของ ชุมชน บนฐานวัฒนธรรมท้องถิ่น”

**พันธกิจด้านเทคโนโลยีสารสนเทศ**

พันธกิจขององค์กรปกครองส่วนท้องถิ่น ในการพัฒนาเทคโนโลยีสารสนเทศและการ สื่อสาร ในช่วง 5 ปี เพื่อให้เกิดผลตามวิสัยทัศน์ที่กําหนดไว้เป็นดังนี้

1) พัฒนาโครงสร้างพื้นฐานด้านเทคโนโลยีสารสนเทศและการสื่อสารของท้องถิ่น ให้มีประสิทธิภาพเหมาะสมตามสภาพของท้องถิ่น

2) พัฒนาการบริหารงาน การจัดการ และการบริการประชาชน โดยการนําเทคโนโลยีสารสนเทศและการสื่อสารเข้ามาทดแทนหรือปรับปรุงระบบงานปัจจุบันให้มีประสิทธิภาพมากขึ้น

3) พัฒนาและนําเทคโนโลยีสารสนเทศและการสื่อสารมาใช้เพื่อการเสริมสร้างความรู้เกิดการเรียนรู้ตลอดชีวิตของชุมชนในท้องถิ่น

4) พัฒนาและนําเทคโนโลยีสารสนเทศและการสื่อสารมาใช้เพื่อการส่งเสริมให้เกิด เศรษฐกิจแห่งภูมิปัญญาท้องถิ่น

5) พัฒนาและนําเทคโนโลยีสารสนเทศและการสื่อสารมาใช้เพื่อยกระดับคุณภาพชีวิต ของชุมชน ภายใต้วัฒนธรรมอันดีของท้องถิ่น

6) พัฒนาบุคลากรในองค์กรปกครองส่วนท้องถิ่นและประชาชนในทุกระดับให้สามารถ ใช้ประโยชน์เทคโนโลยีสารสนเทศและการสื่อสารได้อย่างมีประสิทธิภาพ

**ยุทธศาสตร์**

เพื่อให้บรรลุซึ่งเป้าหมายของการพัฒนาเทคโนโลยีสารสนเทศและการสื่อสาร ภายใต้ สภาพแวดล้อมที่มีทั้งจุดแข็ง จุดอ่อน โอกาส และภัยคุกคาม แผนแม่บทฯฉบับนี้ได้กําหนด ยุทธศาสตร์หลักในการพัฒนาไว้ 5 ด้าน เพื่อให้องค์กรปกครองส่วนท้องถิ่นแต่ละแห่งดําเนินการ ในช่วง 5 ปี เพื่อนํา ICT มาใช้ประโยชน์ในการบริหารจัดการ การบริการประชาชน การยกระดับ คุณภาพชีวิตของประชาชน และเพื่อเป็นแหล่งเสริมสร้างความรู้ของท้องถิ่น

ยุทธศาสตร์ทั้ง 5 ด้านได้แก่

พัฒนาโครงสร้างพื้นฐานด้านเทคโนโลยีสารสนเทศและการสื่อสารของท้องถิ่น

(TongTinNet)

พัฒนา ICT เพื่อการบริหาร จัดการภายในองค์กร และพัฒนา ICT การให้บริการกับ

ประชาชน (e-Local Admin)

พัฒนา ICT เพื่อยกระดับคุณภาพชีวิตของชุมชนในท้องถิ่น

พัฒนา ICT เพื่อส่งเสริมเศรษฐกิจท้องถิ่น

พัฒนาทรัพยากรบุคคลเพื่อการทํางานภายใต้วัฒนธรรมอิเล็กทรอนิกส์

**ส่วนที่ ๒ การวิเคราะห์สถานภาพด้าน ICT ของเทศบาลตำบลท่าก้อน**

การวิเคราะห์จุดอ่อน จุดแข็ง โอกาสและอุปสรรค (SWOT Analysis) ของเทศบาลตำบลท่าก้อน ได้ข้อสรุปการวิเคราะห์สถานภาพด้าน ICT ดังนี้

**วิเคราะห์สถานภาพด้าน ICT ของเทศบาลตำบลท่าก้อน**

|  |  |  |
| --- | --- | --- |
| **องค์ประกอบหลัก** | **จุดแข็ง/ข้อได้เปรียบ** | **จุดอ่อน/ปัญหา** |
| **Hardware** | 1. ผู้บริหารให้การสนับสนุนและพัฒนา  2. หน่วยงานมีความพร้อมด้านอุปกรณ์คอมพิวเตอร์ | 1. ระบบเครือข่ายยังไม่เชื่อมโยงทั้งระบบ  2. อุปกรณ์ด้าน IT ล้าสมัยเร็วและไม่ทันต่อ ความก้าวหน้าของเทคโนโลยี  3. ใช้คอมพิวเตอร์และอุปกรณ์ที่มีอยู่ในงานสํานักงานพื้นฐานเท่านั้น  4. ขาดระบบสารสนเทศอื่น ๆ ที่จําเป็นในการดําเนินงาน  ๕. ไม่มีการกําหนดมาตรฐานกลาง |
| **Soft ware** | 1. ส่วนราชการมี Web side เป็นของตนเอง  2. มีโปรแกรมรองรับการจัดทําฐานข้อมูล  3. ผู้บริหารให้การสนับสนุน  ๔. มี Soft ware พื้นฐานในการทํางานสํานักงาน | 1. ขาดระบบและการจัดเก็บข้อมูลที่เป็นมาตรฐานเดียวกัน  ๒. ขาดการใช้เทคโนโลยีร่วมกันในหน่วยงาน |
| **People ware** | ๑. มีคณะกรรมการพัฒนาเทคโนโลยีสารสนเทศ  ๒. มีบุคลากรที่มีความรู้ด้าน ICTพร้อมที่จะถ่ายทอดความรู้ ความสามารถให้แก่บุคลากร  ของส่วนราชการ  ๓. มีบุคลากรภาครัฐและเอกชนพร้อมให้การสนับสนุนและ ถ่ายทอดเทคโนโลยีให้แก่ บุคลากรของเทศบาลตำบลท่าก้อน  ๔. มีการพัฒนาบุคลากรของ เทศบาลตำบลท่าก้อนอย่างต่อเนื่อง  ๕. มีความกระตือรือร้นในการนําคอมพิวเตอร์มาใช้งาน | 1. บุคลากรด้าน IT มีไม่เพียงพอ  ๒. บุคลากรมีความรู้ ตามความก้าวหน้าของเทคโนโลยีสมัยใหม่ไม่ทัน  ๓. บุคลากรที่มีความรู้ รู้สึกว่าขาดขวัญและกําลังใจ ด้านความก้าวหน้าในการทํางาน  ๔. ขาดความรู้ความเข้าใจ  ๕. ขาดการฝึกอบรมอย่างเป็นระบบ  6. ขาดนโยบาย เป้าหมายและแผนงาน |

**สรุปผลการวิเคราะห์ SWOT ของเทศบาลตำบลท่าก้อน**

|  |  |
| --- | --- |
| **จุดแข็ง** | **โอกาส** |
| **People ware**  1. มีคณะกรรมการพัฒนาเทคโนโลยีสารสนเทศ ของจังหวัดสกลนครกำกับดูแลอย่างเป็นระบบ  2. มีบุคลากรที่มีความรู้ความสามารถให้แก่บุคลากร ของส่วนราชการ  3. มีบุคลากรภาครัฐและเอกชนพร้อมให้การสนับสนุนแลถ่ายทอดเทคโนโลยีให้แก่บุคลากรของเทศบาล ตำบลท่าก้อน  4. มีการพัฒนาบุคลากรของเทศบาลตำบลท่าก้อน อย่างต่อเนื่อง | **1.** เทศบาลตำบลท่าก้อนมีนโยบายที่จะพัฒนาระบบสารสนเทศ เพื่อให้มีประสิทธิภาพ  2. ผู้บริหารให้การสนับสนุนงบประมาณเพื่อพัฒนา ICT ของเทศบาลตำบลท่าก้อน  3. มีนโยบายในการพัฒนาบุคลากรอย่างต่อเนื่อง |
| **Soft ware**  1. ส่วนราชการมี web side เป็นของตนเอง  2. มีโปรแกรมรองรับการจัดทำฐานข้อมูล  3. ผู้บริหารให้การสนับสนุน |  |
| **Hard ware**  1. เทศบาลตำบลท่าก้อน มีรายได้เป็นของตนเอง  2. หน่วยงานมีความพร้อมด้านอุปกรณ์คอมพิวเตอร์ |  |

|  |  |
| --- | --- |
| **จุดอ่อน** | **ภัยคุกคาม** |
| **People ware**  ๑. บุคลากรด้าน IT มีไม่เพียงพอ  ๒. บุคลากรมีความรู้ ตามความก้าวหน้าของเทคโนโลยีสมัยใหม่ไม่ทัน  ๓. บุคลากรที่มีความรู้ รู้สึกว่าขาดขวัญ และกําลังใจด้านความก้าวหน้าในการทํางาน | ๑. การพัฒนาเทคโนโลยีเป็นไปด้วยความรวดเร็วทําให้บุคลากรของเทศบาลตำบลท่าก้อนไม่สามารถพัฒนาความรู้ได้ทัน  ๒. ควรมีการพัฒนาระบบไปตามขั้นตอน คือ พัฒนาจากระดับเตรียมการระดับต้นระดับกลาง และระดับสูง  3. ขาดนโยบาย เป้าหมาย และแผนงาน  ๔. ขาดเจ้าหน้าที่ที่มีความรู้ความเข้าใจในการประยุกต์ใช้ไอซีที |
| **Soft ware**  ๑. ขาดระบบและการจัดเก็บข้อมูลที่เป็น  มาตรฐานเดียวกัน | ๑. ไม่มีการใช้ทรัพยากรสารสนเทศร่วมกันในองค์กร  ๒. ระบบสารสนเทศที่มีอยู่ยังถูกนํามาใช้ประโยชน์ ไม่เต็มที่ |
| **Hard ware**  1. อุปกรณ์ด้าน IT ล้าสมัยเร็ว และไม่ทันต่อความก้าวหน้าของเทคโนโลยี | ๑. ใช้คอมพิวเตอร์และอุปกรณ์ที่มีอยู่ในงานสํานักงานพื้นฐานเท่านั้น  ๒. ไม่มีการกําหนดมาตรฐานในการจัดหาครุภัณฑ์คอมพิวเตอร์ |

**ส่วนที่ ๓**

**ยุทธศาสตร์และทิศทางการพัฒนาตามแผนแม่บทเทคโนโลยีสารสนเทศและการสื่อสาร**

**ของเทศบาลตำบลท่าก้อน พ.ศ. ๒๕64 – ๒๕66**

แผนยุทธศาสตร์ และทิศทางการพัฒนาตามแผนแม่บท ICT ของเทศบาลตำบลท่าก้อน ประกอบด้วยการกําหนดวิสัยทัศน์ ภารกิจ กลยุทธ์การดําเนินงาน นโยบายและแผนงานด้าน เทคโนโลยีสารสนเทศ **วิสัยทัศน์ (Vision)**

“เทศบาลตำบลท่าก้อนมีการพัฒนาเทคโนโลยีสารสนเทศเพื่อการบริหารจัดการและ การบริการประชาชนอย่างมีประสิทธิภาพ”

**พันธกิจ (Mission)**

พันธกิจของเทศบาลตำบลท่าก้อน ในการพัฒนาเทคโนโลยีสารสนเทศและการ สื่อสาร ในช่วง ๕ ปี เพื่อให้เกิดผลตามวิสัยทัศน์ที่กําหนดไว้เป็นดังนี้

๑) พัฒนาโครงสร้างพื้นฐานด้านเทคโนโลยีสารสนเทศและการสื่อสารให้มีประสิทธิภาพเหมาะสมกับองค์กร

๒) พัฒนา ICT เพื่อการบริหาร จัดการ และการให้บริการ โดยการนําเทคโนโลยีสารสนเทศและการสื่อสารเข้ามาทดแทนหรือปรับปรุงระบบงานปัจจุบันให้มีประสิทธิภาพมากขึ้น

๓) พัฒนาศักยภาพการบริหารและบุคลากรให้มีความพร้อมในการปฏิบัติงานด้าน ICT เพื่อให้สามารถใช้ประโยชน์เทคโนโลยีสารสนเทศและการสื่อสารได้อย่างมีประสิทธิภาพ

**ยุทธศาสตร์**

เพื่อให้บรรลุเป้าหมายของการพัฒนาเทคโนโลยีสารสนเทศและการสื่อสาร ภายใต้ สภาพแวดล้อมที่มีทั้งจุดแข็ง จุดอ่อน โอกาส และภัยคุกคาม แผนแม่บทฯ ฉบับนี้ได้กําหนดยุทธศาสตร์ การพัฒนาไว้ ๓ ด้าน เพื่อนํา ICT มาใช้ประโยชน์ในการบริหารจัดการ การบริการประชาชน การ ยกระดับคุณภาพชีวิตของประชาชนและเพื่อเป็นแหล่งเสริมสร้างความรู้ขององค์กร

ยุทธศาสตร์ ๓ ด้าน ได้แก่

**ยุทธศาสตร์ที่ ๑ พัฒนาโครงสร้างพื้นฐานด้านเทคโนโลยีสารสนเทศและการสื่อสาร**

พัฒนาและปรับปรุงโครงสร้างพื้นฐานระบบคอมพิวเตอร์ ระบบเครือข่าย และ ระบบสื่อสารข้อมูลให้มีประสิทธิภาพและสอดคล้องกับสภาพขององค์กรให้เหมาะกับการใช้งาน

**ยุทธศาสตร์ที่ ๒ พัฒนา ICT เพื่อการบริหาร จัดการ และการให้บริการ**

พัฒนาการบริหาร การจัดการ โดยการนํา ICT เข้ามาทดแทนหรือปรับปรุงระบบงาน ปัจจุบันให้มีประสิทธิภาพมากขึ้น ให้เกิดบูรณาการในระบบข้อมูล การวางแผน การประสานงาน ลด ความซ้ำซ้อนในการปฏิบัติงาน รวมทั้งนํา ICT มาใช้ในการให้บริการแก่ประชาชนให้ดีขึ้น ซึ่งจะสร้าง คุณค่าให้แก่องค์กรในด้านความสะดวก รวดเร็วในการใช้บริการ รวมถึงความโปร่งใส ตรวจสอบได้

**ยุทธศาสตร์ที่ ๓ พัฒนาศักยภาพการบริหารและบุคลากรให้มีความพร้อมในการปฏิบัติงานด้าน ICT**

พัฒนาความรู้ให้กับบุคลากร ทั้งในระดับผู้บริหาร ผู้ปฏิบัติงาน เจ้าหน้าที่ ให้มีความรู้ ความเข้าใจ สามารถใช้ประโยชน์จากเทคโนโลยีสารสนเทศได้อย่างมีประสิทธิภาพ คุ้มค่า

พัฒนาการบริหารและการจัดการกระบวนงาน ได้แก่ การกําหนดมาตรฐาน การวาง ขั้นตอนการรักษาความปลอดภัย การตรวจสอบการเข้าถึงข้อมูลอย่างมีระบบ ฯลฯ

**ตารางยุทธศาสตร์ เป้าหมาย และแผนงาน/กิจกรรม**

|  |  |  |
| --- | --- | --- |
| **ยุทธศาสตร์** | **การพัฒนา** | **แผนงาน/กิจกรรม** |
| ๑. พัฒนาโครงสร้างพื้นฐานด้านเทคโนโลยีสารสนเทศและการสื่อสาร | ๑. พัฒนาโครงสร้างพื้นฐานเครือข่ายสารสนเทศของสํานักงานเทศบาลตำบลท่าก้อน | ๑. โครงการพัฒนาระบบเครือข่ายคอมพิวเตอร์เพื่อให้ได้มาตรฐาน  ๒. จ้างติดตั้งระบบเครือข่ายทั้ง สํานักงาน  ๓. โครงการพัฒนาระบบ ประชาสัมพันธ์โดยใช้เทคโนโลยี สารสนเทศ  ๔. ปรับปรุงระบบเครือข่ายของ  เทศบาลตำบลท่าก้อน |
| 2. พัฒนา ICT เพื่อการบริหาร จัดการ และการให้บริการ | 1. พัฒนาระบบสารสนเทศเพื่อการบริหารจัดการ  2. พัฒนาระบบสารสนเทศเพื่อการให้บริการ  3. พัฒนาฐานข้อมูลที่สำคัญ  4. จัดทำ soft ware ข่าวประชาสัมพันธ์ของเทศบาลตำบลท่าก้อน | 1. โครงการระบบสำนักงานอัตโนมัติ  2. โครงการพัฒนาระบบแผนที่ภาษีและทะเบียนทรัพย์สิน  3. โครงการพัฒนาระบบสารสนเทศเพื่อการบริการจุดเดียว (One Stop Service)  4. โครงการพัฒนาระบบสารสนเทศสำหรับผู้บริหาร  5. โครงการสำรวจและจัดทำข้อมูลภูมศาสตร์พื้นฐาน |
| 3.พัฒนาศักยภาพการบริหารและบุคลากรให้มีความพร้อมในการปฏิบัติงานด้าน ICT | 1. จัดอบรมพัฒนาความรู้ด้าน IT  2. พัฒนาประสิทธิภาพฐานข้อมูลสารสนเทศของเทศบาลตำบลท่าก้อน | 1. โครงการพัฒนาความรู้ด้าน IT  2. โครงการอบรมฐานข้อมูล IT ที่ได้รับการพัฒนา เช่น E – Office , E – Learning เป็นต้น |

**ส่วนที่ 4**

**แผนงาน/โครงการของเทศบาลตำบลท่าก้อน**

**ยุทธศาสตร์ที่ 1 พัฒนาโครงสร้างพื้นฐานด้านเทคโนโลยีสารสนเทศและการสื่อสาร**

|  |  |  |  |  |  |  |  |
| --- | --- | --- | --- | --- | --- | --- | --- |
| **แผนงาน/โครงการ** | **หน่วยงาน** | **รายละเอียด** | **ปีงบประมาณ** | | | **งบประมาณ** | **หมายเหตุ** |
| 2564 | 2565 | 2566 |
| 1. โครงการพัฒนาระบบเครือข่ายคอมพิวเตอร์เพื่อให้ได้มาตรฐาน | สำนักปลัดเทศบาล | 1. จัดหาอุปกรณ์ ดังนี้  - อุปกรณ์ Load balance  - อุปกรณ์กระจายสัญญาณ (L3 Switch) ขนาด 24 ช่อง  - เครื่องสำรองไฟ ขนาด 6 kVA  - อุปกรณ์อื่นที่เกี่ยวข้องและเพิ่มประสิทธิภาพการใช้งาน |  | ✓ |  | 822,000 |  |
| 2. โครงการพัฒนาระบบประชาสัมพันธ์โดยใช้เทคโนโลยีสารสนเทศ | สำนักปลัดเทศบาล | 1. จ้างจัดทำระบบ Mobile Version  2. เพิ่มเติมส่วนแบบฟอร์มขอเอกสารในเวปไซต์ | ✓  ✓ |  |  | 98,880 |  |
| 3. โครงการจัดหาเครื่องคอมพิวเตอร์ภายในสำนักงาน | ทุกหน่วยงาน | 1. เพื่อให้การจัดหา client ตรงตามลักษณะงาน | ✓ | ✓ | ✓ |  |  |

**ยุทธศาสตร์ที่ 2 พัฒนา ICT เพื่อการบริหาร จัดการ และการให้บริการ**

|  |  |  |  |  |  |  |  |
| --- | --- | --- | --- | --- | --- | --- | --- |
| **แผนงาน/โครงการ** | **หน่วยงาน** | **รายละเอียด** | **ปีงบประมาณ** | | | **งบประมาณ** | **หมายเหตุ** |
| 2564 | 2565 | 2566 |
| 1. โครงการระบบสำนักงานอัตโนมัติ | สำนักปลัดเทศบาล | 1. จัดทำระบบ E - Office |  | ✓ |  | 822,000 |  |
| 2. โครงการพัฒนาระบบแผนที่ภาษีและทะเบียนทรัพย์สิน | กองคลัง | 1. จัดทำระบบแผนที่ภาษีและทะเบียนทรัพย์สิน | ✓  ✓ |  |  | 98,880 |  |
| 3. โครงการพัฒนาระบบสารสนเทศเพื่อการบริการจุดเดียว (One Stop Service) | สำนักปลัดเทศบาล | 1. จัดตั้งศูนย์บริการร่วมในการให้บริการ | ✓ | ✓ | ✓ |  |  |
| 4. โครงการพัฒนาระบบสารสนเทศสำหรับผู้บริหาร | สำนักปลัดเทศบาล | 1. จ้างพัฒนาระบบสารสนเทศสำหรับผู้บริหาร |  | ✓ |  |  |  |
| 5. โครงการสำรวจและจัดทำข้อมูลภูมิศาสตร์พื้นฐาน | กองช่าง | 1. จ้างทำระบบแผนที่ภูมิศาสตร์ |  | ✓ |  |  |  |
| 6. โครงการปรับปรุงระบบอินเตอร์เน็ตของเทศบาลตำบลท่าก้อน | สำนักปลัดเทศบาล | 1. จ้างบริษัทปรับปรุง | ✓ | ✓ | ✓ |  |  |

**ยุทธศาสตร์ที่ 3 พัฒนาศักยภาพการบริหารและบุคลากรให้มีความพร้อมในการปฏิบัติงานด้าน ICT**

|  |  |  |  |  |  |  |  |
| --- | --- | --- | --- | --- | --- | --- | --- |
| **แผนงาน/โครงการ** | **หน่วยงาน** | **รายละเอียด** | **ปีงบประมาณ** | | | **งบประมาณ** | **หมายเหตุ** |
| 2564 | 2565 | 2566 |
| 1. โครงการอบรมบุคลากรระดับผู้ใช้เทคโนโลยีสารสนเทศ | สำนักปลัดเทศบาล | 1. จัดอบรมเจ้าหน้าที่ด้านเทคโนโลยี (IT) | ✓ | ✓ | ✓ | 300,000 |  |
| 2. โครงการอบรมฐานข้อมูล IT ที่ได้รับการพัฒนา เช่น E – Office, E – Learning เป็นต้น | สำนักปลัดเทศบาล | 1. จัดอบรมเจ้าหน้าที่เพื่อให้สามารถใช้ระบบที่เทศบาลตำบลท่าก้อนจ้างพัฒนา | ✓ |  |  |  |  |